Luidens ŉ verklaring uitgereik deur AfriForum is Kotze (57) tydens vlak 5 van die afsonderingstydperk in ’n winkelsentrum in Port Elizabeth deur winkeleienaars aangerand en met ’n tou vasgebind nadat hulle haar beskuldig het van die diefstal van ’n pakkie vuurhoutjies. Die winkeleienaars het haar langer as twee uur teen haar wil aangehou.
Kotze het op die aanklag van aanranding in die hof verskyn, waarna sy op R500 borgtog vrygelaat is. Die landdros het aanbeveel dat sy ’n saak teen die winkeleienaars aanhangig maak nadat hy haar beserings waargeneem het.
“Kotze het daarna ’n saak van aanranding met die doel om ernstig te beseer, menseroof en saakbeskadiging teen die winkeleienaars geopen.”
Die private vervolgingseenheid het verder in April vanjaar ’n diensklagte teen lede van die Wierdabrug-polisiestasie in Centurion ingedien nadat Sanet Erasmus, self ’n werknemer van die polisie, deur ’n vrouekollega aangerand is. Die beweerde aanranding het voor ’n senior polisieman plaasgevind, maar hy het geen stappe gedoen om dit te stop nie.
Volgens die verklaring het Erasmus ’n strafregtelike klagte teen hierdie persone ingedien en hoewel die ondersoek volgens die polisie afgehandel is, het hulle nog geen inhegtenisnemings gemaak nie.
“AfriForum het in hierdie geval aansoek gedoen vir ’n nolle prosequi-sertifikaat en die Nasionale Vervolgingsgesag (NVG) oorweeg tans die aansoek.”
Moet die Polisie nou klagtes teen die Polisie ondersoek. Waar is die MRK en die Onafhanklike Ondersoek Eenheid? Wie gaan die sake ondersoek en gaan ons terugvoeting kry.